– Хацелася б па-дзяліцца навіной: напрыканцы мінулага года СЭТ атрымала акрэдытацыю ЮНЕСКА і гэта міжнародная арганізацыя надала СЭТу статус эксперта па ахове нематэрыяльнай культурнай спадчыны. Сёння гэта грамадскае аб’яднанне мае офіс у Мінску і філіялы ў чатырох абласцях Беларусі. Члены арганізацыі даследуюць традыцыі народнай культуры, за гады існавання сябры СЭТа правялі больш за 20 этнаграфічных экспедыцый у розныя рэгіёны Беларусі. Працуем з фальклорам, абрадамі, рамёствамі, не проста апісваем і збіраем, але і імкнемся прадоўжыць ім жыццё, спрыяем іх перайманню, далучаючы моладзь да народнай культуры. Сёння фальклорна-этнаграфічны архіў, які сабралі ўдзельнікі СЭТа, – адзін з самых буйных у Беларусі.